****

**SINDHI HIGH SCHOOL, HEBBAL**

**PERIODIC TEST - I (2023-24)**

**SUBJECT – L2 Kannada**

**Marks: 30**

**Class: X Timings: 1 Hours 10 mins**

**Date: 1/7/2023 Reading Time: 8:05 to 8:15 am Number of printed sides: 2 Writing Time: 8:15 to 9:15 am**

**ಸೂಚನೆಗಳು:**

* ಪ್ರಶ್ನೆಪತ್ರಿಕೆಯಲ್ಲಿ ಒಟ್ಟು ೫ ಮುಖ್ಯ ಪ್ರಶ್ನೆಗಳಿರುತ್ತವೆ.
* ಪ್ರತಿಯೊಂದು ಪ್ರಶ್ನೆಗಳ ಸೂಚನೆಗಳನ್ನು ಸರಿಯಾಗಿ ಓದಿಕೊಂಡು ಉತ್ತರಿಸಿ.
* ಪ್ರಶ್ನೆ ಮತ್ತು ಉಪಪ್ರಶ್ನೆಗಳ ಸಂಖ್ಯೆಯನ್ನು ತಪ್ಪಿಲ್ಲದೆ ಬರೆಯಿರಿ.

**I. ಈ ಕೆಳಗಿನ ಗದ್ಯಭಾಗವನ್ನು ಓದಿಕೊಂಡು ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರಿಸಿ. (1x5=5)**

ಭಾರತದ ಗ್ರಾಮೀಣ ಪ್ರದೇಶಗಳಲ್ಲಿ ರೈತರು ಸದಾ ಸಾಲದಲ್ಲಿ ಮುಳುಗಿರುತ್ತಾರೆ ಎಂಬುದು ಎಲ್ಲರಿಗೂ ತಿಳಿದಿದೆ. ಪಂಜಾಬಿನ ರೈತರ ಬಗ್ಗೆ ವಿಶೇಷ ಅಧ್ಯಯನ ಮಾಡಿದ ಮಾಲ್ಯಂಡಾರ್ಲಿಂಗ್‌ ಎಂಬುವನು, “ ಭಾರತದ ರೈತರು ಸಾಲದಲ್ಲಿಯೇ ಹುಟ್ಟಿ, ಸಾಲದಲ್ಲಿಯೇ ಬೆಳೆದು, ಸತ್ತು ಮುಂದಿನವರೆಗೆ ಸಾಲವನ್ನೇ ಬಿಟ್ಟು ಹೋಗುತ್ತಾರೆ ಎಂದು ಹೇಳಿದ್ದರು. ೧೯೮೧ ರಲ್ಲಿ ನಡೆಸಿದ ಒಂದು ಅಂದಾಜಿನ ಪ್ರಕಾರ ಗ್ರಾಮೀಣ ಸಾಲದ ಹೊರೆಯು ಸುಮಾರು ೪೮೦೦ ಕೋಟಿ ರೂಪಾಯಿಗಳಷ್ಟಿತ್ತು. ಇಷ್ಟು ದೊಡ್ಡ ಪ್ರಮಾಣದ ಸಾಲದ ಹೊರೆಗೆ ಅನೇಕ ಕಾರಣಗಳಿವೆ. ಬಡತನ, ಪಿತ್ರಾರ್ಜಿತ ಸಾಲದ ಹೊರೆ, ಮೋಸ, ದುಂದುಗಾರಿಕೆ, ಪ್ರಕೃತಿ ವಿಕೋಪಗಳು, ಸಾಲ ಪರಿಹಾರ ಕಾಯ್ದೆಗಳು ಇಲ್ಲದೇ ಹೋದುದು ಒಂದಲ್ಲ ಒಂದು ರೀತಿಯ ಕಾರಣಗಳಿವೆ.

ಮೇಲೆ ಸೂಚಿಸಿದಂತೆ ಗ್ರಾಮೀಣ ಸಾಲದ ಕಾರಣ ಬಡತನ. ಇಲ್ಲಿ ಸಾಲ ತೆಗೆದು ಕೊಳ್ಳುವವರು ರೈತರು ಮತ್ತು ಕೃಷಿ ಕೂಲಿಕಾರರು. ಇವರಿಗೆ ದೊಡ್ಡ ಶ್ರೀಮಂತರು ಮತ್ತು ಜಮೀನುದಾರರು ಸಾಲ ನೀಡುತ್ತಾರೆ. ಅವರು ತೆಗೆದುಕೊಂಡ ಸಾಲ ಬಾವಿ ತೋಡಲು, ಒಡ್ಡು ಕಟ್ಟಲು, ಕಾಲುವೆ ತೋಡಲು, ಕೃಷಿಗೆ ಬೇಕಾದ ಉಪಕರಣಗಳನ್ನು ಕೊಳ್ಳಲು ಉಪಯೋಗವಾಗುವುದಿಲ್ಲ. ಹೆಚ್ಚಿನ ಪಾಲು ದಿನ ನಿತ್ಯದ ಖರ್ಚಿಗೆ ಹೋಗುತ್ತದೆ.

ಭಾರತದ ರೈತರು ಮದುವೆ-ಮುಂಜಿ, ಹಬ್ಬ- ಹರಿದಿನ, ವರದಕ್ಷಿಣೆ-ವರೋಪಚಾರ, ಧಾರ್ಮಿಕ ಸಮಾರಂಭಗಳಿಗಾಗಿ ತಮ್ಮ ಅಳತೆ ಮೀರಿ ಖರ್ಚು ಮಾಡುತ್ತಾರೆ. ಇದರಿಂದಾಗಿ ಸಾಲದ ಪ್ರಮಾಣ ಸಹಜವಾಗಿಯೇ ಹೆಚ್ಚುತ್ತದೆ. ಇದನ್ನು ತೀರಿಸಲಾಗದೆ ರೈತರು ಆತ್ಮಹತ್ಯೆ ಮಾಡಿಕೊಳ್ಳುವುದನ್ನು ದಿನವೂ ನೋಡುತ್ತೇವೆ. ಬನ್ನಿ ಎಲ್ಲರೂ ಜೊತೆಗೂಡಿ ಕೈ ಜೋಡಿಸೋಣ. ರೈತರ ಸಮಸ್ಯೆಯನ್ನು ಬಗೆಹರಿಸಲು ಪ್ರಯತ್ನಿಸೋಣ ಸರ್ಕಾರಕ್ಕೆ ಹತ್ತು ಹಲವಾರು ಯೋಜನೆಗಳನ್ನು ತಿಳಿಸೋಣ.

**ಪ್ರಶ್ನೆಗಳು:**

1.ಗ್ರಾಮೀಣ ಪ್ರದೇಶಗಳಲ್ಲಿ ಇವರು ಹೆಚ್ಚಾಗಿ ಸಾಲ ಮಾಡುತ್ತಾರೆ.

(A)ರೈತರು ಮತ್ತು ಕೃಷಿಕೂಲಿಕಾರರು (B)ಶ್ರೀಮಂತರು

(C)ಜಮೀನುದಾರರು (D)ಬಡವರು

2. ಮಾಲ್ಯಂಡಾರ್ಲಿಂಗ್‌ ಇವರ ಬಗ್ಗೆ ವಿಶೇಷವಾಗಿ ಅಧ್ಯಯನ ಮಾಡಿದರು.

(A)ಕರ್ನಾಟಕದ ರೈತರ ಬಗ್ಗೆ (B)ಆಂಧ್ರಪ್ರದೇಶದ ರೈತರ ಬಗ್ಗೆ

(C)ಪಂಜಾಬಿನ ರೈತರ ಬಗ್ಗೆ (D)ತಮಿಳುನಾಡಿನ ರೈತರ ಬಗ್ಗೆ

3. ರೈತರು ತೆಗೆದುಕೊಂಡ ಸಾಲದ ಹೆಚ್ಚಿನ ಪಾಲು ಇದಕ್ಕೆ ಹೋಗುತ್ತದೆ.

(A)ಆದಾಯಕ್ಕೆ (B)ಬ್ಯಾಂಕಿಗೆ

(C)ಉಳಿತಾಯಕ್ಕೆ (D)ದಿನನಿತ್ಯದ ಖರ್ಚಿಗೆ

4. ಭಾರತದ ರೈತರು ಈ ಕಾರಣಗಳಿಗಾಗಿ ಅಳತೆ ಮೀರಿಖರ್ಚು ಮಾಡುತ್ತಾರೆ.

(A)ಮದುವೆ-ಮುಂಜಿ (B)ಹಬ್ಬ-ಹರಿದಿನ

(C)ವರದಕ್ಷಿಣೆ-ವರೋಪಚಾರ (D)ಮೇಲಿನ ಎಲ್ಲಾ ಕಾರಣಗಳು

5. ರೈತರ ಸಮಸ್ಯೆಯನ್ನು ಬಗೆಹರಿಸಲು ನಾವೆಲ್ಲರೂ ಸೇರಿ ಸರ್ಕಾರಕ್ಕೆ ತಿಳಿಸಬೇಕಾದುದು

(A)ಯೋಚನೆಗಳನ್ನು (B)ಯೋಜನೆಗಳನ್ನು

(C)ಕಾರ್ಯಗಳನ್ನು (D)ಸಮಸ್ಯೆಗಳನ್ನು

**II. ಸೂಚನೆಯಂತೆ ಬರೆಯಿರಿ.**

**1.ಸಮಾನಾರ್ಥಕ ಪದ ಬರೆಯಿರಿ. (½X2=1)**

೧. ಪರ್ಣ ೨. ಹಣತೆ

**2**. **ವಿರುದ್ಧ ಪದ ಬರೆಯಿರಿ**. **(½X2=1)**

೧. ಬಾಡು ೨. ಸಂಶಯ

**3**.**ತತ್ಸಮ-ತದ್ಭವ ರೂಪ ಬರೆಯಿರಿ**. **(½X2=1)**

೧. ನಿತ್ಯ ೨. ಬಸಂತ

**4. ಈ ಕೆಳಗಿನ ಪದದಲ್ಲಿರುವ ವಿಭಕ್ತಿ-ಪ್ರತ್ಯಯ ವನ್ನು ಗುರುತಿಸಿ. (1X1=1)**

೧. ರಾಮಲಕ್ಷ್ಮಣರಿಗೆ

**5. ಹೋಲಿಕೆಯಂತೆ ಬರೆಯಿರಿ. (½X2=1)**

೧. ಬಸವಣ್ಣ : ವಸ್ತುವಾಚಕ:: ಹತ್ತನೆಯ : \_\_\_\_\_\_\_\_

೨. ಮಾಡಿದನು : ಮಾಡು :: ಉಂಡನು : \_\_\_\_\_\_\_\_

**6. ಸಂಧಿ ಬಿಡಿಸಿ, ಹೆಸರಿಸಿ. (1X2=2)**

೧. ಮತಗಳೆಲ್ಲವು ೨. ಸದ್ಗುಣ

**7. ಸಮಾಸ ಬಿಡಿಸಿ, ಹೆಸರಿಸಿ. (1X1=1)**

೧. ಸೌಮಿತ್ರಿ

**III**. **ನಿಮ್ಮ ಬಡಾವಣೆಯ ದೀಪಗಳು ಕೆಟ್ಟುಹೋಗಿವೆಯೆಂದು, ಅಗತ್ಯವಿರುವ ಬೀದಿ ದೀಪಗಳನ್ನು ಅಳವಡಿಸುವಂತೆ ಕೋರಿ ಮುಖ್ಯ ಅಭಿಯಂತರರು, ಬೆಸ್ಕಾಂ, ಬೆಂಗಳೂರು. ಇವರಿಗೆ ಒಂದು ಮನವಿ ಪತ್ರವೊಂದನ್ನು ಬರೆಯಿರಿ. (4x1=4)**

**IV. ಕೆಳಗಿನ ಪ್ರಶ್ನೆಗಳಿಗೆ ಐದು-ಆರು ವಾಕ್ಯಗಳಲ್ಲಿ ಉತ್ತರಿಸಿ. (3X3=9)**

೧. ರಾಮನು ಗಿರಿವನವನ್ನು ಏನೆಂದು ಪ್ರಾರ್ಥಿಸಿದನು?

೨. ನಾಳಿನ ಕನಸ್ಸನ್ನು ಬಿತ್ತಬೇಕಾದರೆ ನಾವು ಹೇಗೆ ಬದುಕಬೇಕು?

**೩. ಸಂದರ್ಭ ಸಹಿತ ಸ್ವಾರಸ್ಯವನ್ನು ವಿವರಿಸಿ.**

“ತಾಯಿ, ದಾರಿಗರಿಗೆ ಬೀಡಿಲ್ಲಿ ದೊರೆಯುವುದೇ”

ಅಥವಾ

“ ಮುಂಗಾರಿನ ಮಳೆಯಾಗೋಣ”

**V. ಈ ಕೆಳಗಿನ ಯಾವುದಾದರೂ ಒಂದು ಪ್ರಶ್ನೆಗೆ ಎಂಟು-ಹತ್ತು ವಾಕ್ಯಗಳಲ್ಲಿ ಉತ್ತರಿಸಿ. (4X1=4)**

೧. ಶಬರಿಯ ಸಡಗರ, ಸಂತೋಷ ಮೇಳದವರ ಹಾಡಿನಲ್ಲಿ ಹೇಗೆ ವರ್ಣಿತವಾಗಿದೆ?

**ಅಥವಾ**

ನಾವು ಯಾವ ಸಂಕಲ್ಪ ಕೈಗೊಳ್ಳಬೇಕೆಂಬುದು ಕವಿ ಶಿವರುದ್ರಪ್ಪನವರ ಆಶಯ?

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***